Карл Вялікі і Карл V у выданні 1521 года.
**Vita Karoli Magni** (*«Жыццё Карла Вялікага»*) — біяграфія Карла Вялікага, караля франкаў і імператара Свяшчэннай Рымскай імперыі, напісаная Эйнхардам.

Гісторыкі традыцыйна лічаць гэту працу першым прыкладам біяграфіі еўрапейскага караля. Аўтар імкнуўся пераймаць стыль старажытнарымскага біёграфа Светонія, аўтара працы «Жыццё дванаццаці цэзараў». Біяграфія Карла напісана ў першую чаргу на ўзор біяграфіі імператара Аўгуста, першага імператара Рымскай імперыі.

«Жыццё Карла Вялікага» складаецца з шэрагу буйных раздзелаў, у першым з якіх апісваюцца войны і знешняя палітыка Карла, а ў другім — яго прыватнае жыццё; другі раздзел заканчваецца апавяданнем пра апошнія дні імператара, яго смерць і пахаванне.

Ілюстрацыя з рукапісу «Жыцця Карла Вялікага» XIII стагоддзя.
Дакладная дата напісання працы невядомая. Кніга была напісана пасля смерці Карла ў 814 годзе, часам напісання звычайна лічыцца перыяд з 817 па 833 гады, у кіраванне караля Людовіка Набожнага.

На працягу ўсяго Сярэднявечча праца Эйнхарда была асноўнай крыніцай пра часы Карла Вялікага, аднак надзейнасць шматлікіх фактаў, асветленых у ёй, знаходзіцца пад вялікім сумневам, паколькі ў біяграфіі адлюстраваны толькі станоўчыя факты і ўчынкі імператара (якія не абавязкова былі такімі ў рэчаіснасці). Паводле меркавання шматлікіх гісторыкаў, многія факты і падзеі ў працы або скажоны, або проста не згаданы. Тым не менш, нават з улікам вельмі верагоднага адыходу ад ісціны гэта праца з’яўляецца найкаштоўнейшай гістарычнай крыніцай па гісторыі і культуры Ранняга Сярэднявечча.

Зноскі
------

1. ↑  Ogg 1907, p. 109.
2. ↑  Southern 1999, p. 1. Памылка шаблона sfn: няма якара: CITEREFSouthern1999 (даведка)
3. ↑  McKitterick, R. (2004). *History and Memory in the Carolingian World*. Cambridge: Cambridge University Press. p. 30. ISBN 978-0-521-53436-9.
4. ↑  Hodgkin 1897, p. 222.

Бібліяграфія
------------

* Ganz, D. (1997). "The Preface to Einhard's *Vita Karoli*". In H. Schefers (рэд.). *Einhard: Studien zu leben und Werk*. Hessische Historische Kommission. pp. 299–310. ISBN 978-3-88443-033-0.
* Hodgkin, T. (1897). *Charles the Great*. London: Macmillan. ISBN 978-1-4067-3026-5.
* Holdsworth, C.J.; Wiseman, T.P. (1986). *The Inheritance of historiography, 350-900*. Exeter: University of Exeter. ISBN 0-85989-272-7.
* Innes, M. (1997). "The Classical Tradition and Carolingian Historiography: Encounters with Suetonius". *International Journal of the Classical Tradition*. **3** (3): 265–282. doi:10.1007/BF02686391.
* Kempshall, M. (1995). "Some Ciceronian Models for Einhard' s Life of Charlemagne". *Viator*. **26**: 11–38.
* Ogg, F.A. (1907). *A Source Book of Medieval History*. New York: American Book Company.
* Nelson, J. (2005). "Charlemagne the Man". In J. Story (рэд.). *Charlemagne: Empire and Society*. Manchester: Manchester University Press. ISBN 978-0-7190-7089-1.
* Southern, Pat (1998). *Augustus*. Routledge. ISBN 0-415-16631-4.
* Tischler, M. (2001). *Einharts Vita Karoli : Studien zur Entstehung, Überlieferung und Rezeption* [German]. Hannover: Hahnsche Buchhandlung. ISBN 3-7752-5448-X.`{{cite book}}`: Папярэджанні CS1: невядомая мова (link)

Спасылкі
--------

* Тэкст «Жыцця Карла Вялікага»
* Левандовский А. П.: Эйнгард, «Жизнь Карла Великого»